Friesland (Wes-Fries: Fryslân) is een van die 12 provinsies van Nederland en is in die noorde geleë. Die amptelike naam is Fryslân.
Ligging van die provinsie Friesland in Nederland
Koördinate: 53°8′N 5°49′O﻿ / ﻿53.133°N 5.817°O﻿ / 53.133; 5.817Koördinate: 53°8′N 5°49′O﻿ / ﻿53.133°N 5.817°O﻿ / 53.133; 5.817
5 748 km² (2 219 vk m)
3 341 km² (1 290 vk m)
2 407 km² (929 vk m)
Bevolking (Augustus 2015)
112/km² (290/vk m)
Die provinsie het 'n bevolking van 646 000 in 2014 gehad en beslaan 'n oppervlakte van 5 748 km² met 'n bevolkingsdigtheid van 1112 per km². Die hoofstad en grootste stad is Leeuwarden (Ljouwert in Wes-Fries).
Alle bewoonde Wes-Friese eilande, met uitsondering van Texel, val administratief onder die provinsie. Sy ligging tussen die Ysselmeer in die weste en die provinsie Groningen in die ooste maak van Friesland die tweede mees noordelike provinsie van Nederland. Dit is die enigste provinsie wat naas Nederlands 'n tweede ampstaal het - Wes-Fries wat, ondanks sy noue verwantskap met Nederlands, as 'n selfstandige taal erken word. Die meeste sprekers van Wes-Fries is egter ook Nederlands magtig.
Landbou en toerisme op die mere en eilande in die Waddensee is belangrike bronne van inkomste. Die provinsie is ook bekend vir sy ysskaatsers en die Elfstedentocht, 'n ysskaats-resies van 200 kilometer wat na die historiese elf stede van Friesland vernoem is.
Friesland (Fryslân) bestaan uit 18 munisipaliteite:
Ameland It Amelân
Dantumadeel Dantumadiel Friese naam is amptelike naam
De Friese Meren De Fryske Marren Friese naam is amptelike naam
Noordoost-Friesland Noardeast-Fryslân Friese naam is amptelike naam
Tietjerksteradeel Tytsjerksteradiel Friese naam is amptelike naam
Waadhoeke De Waadhoeke
Zuidwest-Friesland Súdwest-Fryslân Friese naam is amptelike naam
↑ (nl) “Bodemgebruik; uitgebreide gebruiksvorm, per gemeente”. Centraal Bureau voor de Statistiek: 2013. URL besoek op 28 Maart 2016.
↑ (nl) “Bevolkingsontwikkeling; regio per maand”. Centraal Bureau voor de Statistiek: 2014. URL besoek op 28 Maart 2016.
↑ Die amptelike naam van die provinsie is volgens 'n besluit van die Nederlandse Departement van Binnelandse Sake, wat in November 2004 geneem is.
Wikimedia Commons het meer media in die kategorie Friesland.
(nl) Amptelike webwerf van die provinsie Friesland
Ontsluit van "https://af.wikipedia.org/w/index.php?title=Friesland&oldid=1888194"
Last edited on 17 Januarie 2019, at 10:05